钦定古今图书集成/明伦汇编/官常典/第409卷 > 郭骥
## 钦定古今图书集成/明伦汇编/官常典/第409卷 > 郭骥

按《明外史傅安传》：“与安同使西域者郭骥，亦有才辨，
既归自西域，为天子所器。永乐七年，迤北可汗本雅
失里新立，有言其欲通好中国者。天子闻之喜，遣骥
偕一都指挥赍玺书金币往谕。既至，可汗殊无通好
意，骥反复谕之，不听，竟杀骥。天子闻之大怒，于是定
北伐计。”当是时，天子以中国乂安，府藏充实，遂欲勤
远略，由是南平交阯，西下西洋，东招野人、黑水诸部
女直，北兴“挞伐”之师。